दिनांक : 07/03/2018
भारतीय रिज़र्व बैंक – संयुक्त वरिष्ठता समूह (सीएसजी) स्ट्रीम में अधिकारी ग्रेड ‘बी’(डीआर) –(सामान्य)/आनीअवि/सांसूप्रवि पदों पर सीधी भर्ती – पैनल वर्ष 2018
आवेदन करने से पहले उम्मीदवारों को सुनिश्चित कर लेना चाहिए कि वे भारतीय रिज़र्व बैंक (भारिबैं/बैंक) के लिए विज्ञापित पदों के लिए पात्रता मानदंडों को पूरा करते हैं। भारतीय रिज़र्व बैंक सर्विसेज़ बोर्ड (इसके बाद इसे ‘बोर्ड’ कहा जाएगा) पद के लिए अपेक्षित शुल्क/सूचना प्रभारों (जहां कहीं भी लागू हो) के साथ आवेदन करने वाले सभी उम्मीदवारों को ऑनलाइन आवेदन में दी गई जानकारी के आधार पर परीक्षाओं में प्रवेश देगा तथा उनकी पात्रता का निर्धारण केवल अंतिम स्तर अर्थात साक्षात्कार के लिए बुलाए जाने के समय ही करेगा । उस स्तर पर यदि यह पाया गया कि ऑनलाइन आवेदन में दी गई कोई भी जानकारी झूठी/गलत है या बोर्ड के अनुसार उम्मीदवार पद के लिए पात्रता मानदंडों को पूरा नहीं करता/करती है तो उनकी उम्मीदवारी रद्द कर दी जाएगी तथा उन्हें साक्षात्कार के लिए उपस्थित होने की अनुमति नहीं दी जाएगी तथा यदि वे पहले से बैंक में सेवारत है तो उन्हें बिना नोटिस दिए सेवा से हटाया जा सकता है।
उम्मीदवारों के लिए अपेक्षित है कि वे बैंक की वेबसाइट www.rbi.org.in के माध्यम से केवल ऑनलाइन आवेदन करें ।
“ऑनलाइन आवेदन फार्म” भरने के लिए संक्षिप्त अनुदेश परिशिष्ट –I में दिए गए हैं:
(i) ग्रेड बी-(डीआर)-सामान्य के लिए ऑनलाइन आवेदन
(ii) आनीअवि/सांसूप्रवि के लिए ऑनलाइन आवेदन
वेबसाइट लिंक खुला रहेगा- आवेदनों के ऑनलाइन पंजीकरण के लिए तथा शुल्क/सूचना प्रभारों के भुगतान के लिए 3 जुलाई 2018 से 23 जुलाई 2018
1. अधिकारी ग्रेड बी (डीआर) सामान्य चरण-I ऑनलाइन परीक्षा
चरण-II ऑनलाइन परीक्षा 16 अगस्त 2018 $
2. अधिकारी ग्रेड बी (डीआर) आनीअवि* प्रश्नपत्र-I ऑनलाइन परीक्षा
प्रश्नपत्र-II तथा III
ऑनलाइन/लिखित परीक्षा 16 अगस्त 2018
6/7 सितंबर 2018 £
(प्रवेश पत्र पर पुष्टि की जाएगी)
3. अधिकारी ग्रेड बी (डीआर) सांसूप्रवि @ प्रश्नपत्र-I ऑनलाइन परीक्षा
(प्रवेश पत्र में पुष्टि की जाएगी)
* आर्थिक और नीति अनुसंधान विभाग
@ सांख्यिकी और सूचना प्रबंध विभाग
** बोर्ड इन तिथियों को परिवर्तित कर सकता है।
$ उम्मीदवार को चरण-I परीक्षा की केवल एक पाली में उपस्थित होना होगा।
£ उम्मीदवार को चरण II/प्रश्नपत्र II तथा III की सभी पालियों में उपस्थित होना होगा।
4. सहायता केंद्र: फार्म भरने, शुल्क/सूचना प्रभार का भुगतान करने अथवा प्रवेश पत्र डाउनलोड करने में कोई समस्या आने के मामले में अपनी शंका का समाधान http://cgrs.ibps.in लिंक के माध्यम से किया जा सकता है ।
ईमेल के विषय में ‘भारिबैं ग्रेड ‘बी’ ‘डीआर’ अधिकारी – सामान्य अथवा आनीअवि अथवा सांसूप्रवि’ का उल्लेख करना न भूलें ।
5. मोबाइल फोन तथा अन्य इलेक्ट्रॉनिक उपकरणों का प्रयोग पर प्रतिबंध:
अनारक्षित अर्थात सामान्य (सामा/अना) अनुसूचित जाति (अजा) अनुसूचित जनजाति (अजजा) अन्य पिछड़ा वर्ग (अपिव) $ कुल
1. अधिकारी ग्रेड ‘बी’ (डीआर) सामान्य 64 20 10 33 127^
2. अधिकारी ग्रेड ‘बी’ (डीआर) आनीअवि 11 4 1 6 22^^
3. अधिकारी ग्रेड ‘बी’ (डीआर) सांसूप्रवि 11 (1)* 3# 2 17
* अनारक्षित अर्थात सामान्य-सामा/अना, अनुसूचित जाति-अजा, अनुसूचित जनजाति-अजजा तथा अन्य पिछड़ा वर्ग- अपिव
^ ग्रेड ‘बी’ (डीआर)-सामान्य के लिए 127 रिक्तियों में से 5 रिक्तियां बैंचमार्क दिव्यांगता वाले व्यक्तियों के लिए आरक्षित हैं अर्थात 1 रिक्ति दृष्टिबाधित तथा निम्न दृष्टि वाले उम्मीदवारों के लिए; 1 रिक्ति बधिर तथा ऊंचा सुनने वाले उम्मीदवारों; 1 रिक्ति लोकोमोटर नि:शक्तता जिसमें प्रमस्तिष्क पक्षाघात (सेरेब्रल पालसी), ठीक हुआ कुष्ठ रोग, बौनापन, एसिड अटैक के पीड़ित तथा मांसपेशीय दुर्विकास (मस्कुलर डिस्ट्रॉफी) शामिल हैं, के उम्मीदवारों के लिए; तथा 2 रिक्तियां बैंचमार्क दिव्यांगता वाले उम्मीदवारों के लिए टिप्पणी के पैरा 1 में उल्लिखित विभिन्न दिव्यांगताओं वाले व्यक्तियों के लिए आरक्षित हैं।
^^ अधिकारी ग्रेड ‘बी’ (डीआर) आनीअवि के लिए 22 रिक्तियों में से 1 रिक्ति बैंचमार्क दिव्यांगता वाले व्यक्तियों के वर्ग के अंतर्गत दृष्टिबाधित तथा निम्न दृष्टि वाले उम्मीदवारों के लिए आरक्षित है।
* बैकलॉग रिक्ति, # 2 बैकलॉग रिक्तियां शामिल
(1) बैंक ने शारीरिक अपेक्षाओं तथा कार्यात्मक वर्गीकरण के साथ बैंचमार्ग दिव्यांगता वाले व्यक्तियों के वर्ग के लिए निम्नलिखित पदों की पहचान उपयुक्त पद के रूप में की है:
1 अधिकारी ग्रेड ‘बी’ – सामान्य/आनीअवि/सांसूप्रवि दृष्टिबाधित तथा निम्न दृष्टि बी बीएन, सी, एच, केसी, एल, एमएफ, पीपी, आरडब्लयू (ब्रेल/सॉफ्टवेयर में), एस, एसटी, डब्ल्यू
एलवी बीएन, सी, एच, केसी, एल, एमएफ, पीपी, आरडब्लयू, एस, एसटी, डब्लयू
विभिन्न दिव्यांगताएं ओए, ओएल, प्रमस्तिष्क पक्षाघात (सेरेब्रल पालसी), ठीक हुआ कुष्ठ रोग, बौनापन, एसिड अटैक पीड़ित तथा (i) दृष्टिबाधित/निम्न दृष्टि अथवा (ii) बधिर/ऊंचा सुनना बीएन, सी, केसी, एल, एमएफ, पीपी, एस, एसटी, डब्ल्यू
(a) उम्मीदवार को उनके स्क्राइब (लेखन सहायक) की व्यवस्था स्वयं अपने खर्चे पर करनी होगी ।
(b) परीक्षा के समय उम्मीदवार तथा स्क्राइब (लेखन सहायक) दोनों को निर्धारित फार्मेट में उपयुक्त परिवचन तथा स्क्राइब (लेखन सहायक) का पासपोर्ट आकार का फोटो देना होगा ।
(c) बैंचमार्क दिव्यांग वर्ग के सभी उम्मीदवारों जिन्हें टाइपिंग/लिखने, जिसमें तेजी से टाइपिंग/लिखना शामिल है, में शारीरिक रूप से कठिनाई हो, को परीक्षा के प्रत्येक घंटे के लिए 20 मिनट के क्षतिपूरक समय की अनुमति होगी चाहे वे स्क्राइब (लेखन सहायक) की सुविधा का उपयोग करें अथवा नहीं।
(d) स्क्राइब (लेखन सहायक) का उपयोग करने वाले उम्मीदवार यह सुनिश्चित कर लें कि वे स्क्राइब (लेखन सहायक)का उपयोग करने के लिए पात्र हैं। यदि कोई उम्मीदवार उपर्युक्त दिशानिर्देशों का उल्लंघन करके स्क्राइब (लेखन सहायक) का उपयोग करता है तो उन्हें अयोग्य करार दे दिया जाएगा और यदि वे बैंक में कार्यरत हों तो उन्हें बिना नोटिस दिए सेवा से हटा दिया जाएगा।
(7) बैंचमार्क दिव्यांगताओं वाले उम्मीदवारों के लिए स्क्राइब (लेखन सहायक) की सेवाएं प्राप्त करने तथा अतिरिक्त/ क्षतिपूरक समय के आबंटन के संबंध में विस्तृत अनुदेश चरण-I तथा चरण-II परीक्षाओं के प्रवेशपत्र अपलोड किए जाने के समय बैंक की वेबसाइट (www.rbi.org.in) पर उपलब्ध होंगे।
टिप्पणी: जो उम्‍मीदवार बैंक के लिए सार्थक महत्त्व की उच्‍च शैक्षिक योग्‍यता अथवा व्‍यावसायिक योग्‍यता/ विशेष अनुभव रखते हों उन उम्‍मीदवारों को बैंक अपने विवेक पर अधिकतम चार अग्रिम वेतन वृद्धियां देने पर विचार कर सकता है । बोर्ड, साक्षात्‍कार के समय बैंक के सार्थक महत्त्व के लिए उच्‍चतर योग्‍यता/विशेष अनुभव के कारण उच्चतर परिलब्धियों के अनुरोध पर विचार करने का एक मात्र अधिकार रखता है । ऐसी जानकारी बायोडाटा फार्म के उचित कॉलम में दी जाए । अधिकतम वेतनवृद्धियों की संख्या चार होगी। बोर्ड/बैंक साक्षात्‍कार के बाद प्राप्‍त हुए अनुरोध पर विचार नहीं करेगा।
(ii) वरिष्ठता: अधिकारी ग्रेड बी (डीआर)-सामान्य, आनीअवि, सांसूप्रवि के पद पर अलग-अलग भर्तियों से चयनित उम्मीदवार संयुक्त वरिष्ठता समूह (सीएसजी) में शामिल होंगे तथा इन अधिकारियों के मध्य वरिष्ठता उम्मीदवारों के समग्र अंकों के स्टैंडर्ड पर्सेंटाइल का प्रयोग करके निकाली गई रैंकिंग के अनुसार निर्धारित की जाएगी।
(iii) अनुलाभ: पात्रता के अनुसार बैंक आवास यदि उपलब्ध हो तो, कार्यालयीन उद्देश्य से वाहन के अनुरक्षण के लिए व्यय की प्रतिपूर्ति, समाचार पत्र, टेलीफोन प्रभार, पुस्तक अनुदान, आवास की फर्निशिंग के लिए भत्ते आदि । पात्रता के अनुसार ओपीडी उपचार/ हस्पताल में भर्ती होने के लिए चिकित्सा व्यय की प्रतिपूर्ति सहित नि:शुल्क औषधालय की सुविधा । ब्याज मुक्त त्यौहार अग्रिम, छुट्टी किराया रियायत (दो वर्ष में एक बार स्वयं पति/पत्नी तथा पात्र आश्रितों के लिए) । आवास, कार, शिक्षा, उपभोक्ता वस्तुएं, पर्सनल कंप्यूटर आदि के लिए रियायती ब्याज दरों पर ऋण तथा अग्रिम । ग्रैच्युटी के लाभों के अतिरिक्त चयनित उम्मीदवारों पर ‘डिफाइन्ड कान्ट्रिब्यूशन न्यू पेंशन स्कीम (एनपीएस)’ लागू होगी ।
(vii) चुने गए उम्‍मीदवारों को भारत में कही भी तैनात और स्‍थानांतरित किया जा सकता है।
II. आयु सीमाएं:
(a) दिनांक 01 जुलाई 2018 को उम्मीदवार की आयु पूरे 21 वर्ष की हो जानी चाहिए किंतु 30 वर्ष की नहीं होनी चाहिए अर्थात उम्मीदवार का जन्म 02 जुलाई 1988 से पहले तथा 01 जुलाई 1997 के बाद का नहीं होना चाहिए। जो उम्‍मीदवार एम.फिल और पीएच.डी. की अर्हता रखते हैं, उनके लिए ऊपरी आयु सीमा क्रमश: 32 और 34 वर्ष होगी ।
(b) निर्धारित ऊपरी आयु सीमा में छूट इस प्रकार है:
(iii) बैंकिंग संस्‍थाओं के वे भूतपूर्व कर्मचारी जिनकी सेवाएं मितव्‍ययता के कारण या बैंक के परिसमापन के परिणामस्‍वरूप समाप्‍त कर दी गई थी तथा वर्तमान में रोजगार कार्यालय में पंजीकृत न्यूनतम एक वर्ष की सेवा के बाद सरकारी कार्यालयों से छंटनी हुए कर्मचारियों के लिए अधिकतम पांच वर्ष।
(iv) वे उम्‍मीदवार जो 1 जनवरी 1980 और 31 दिसंबर 1989 के बीच की अवधि में साधारणतया जम्‍मू और कश्‍मीर राज्य के अधिवासी रहे के लिए अधिकतम पांच वर्ष।
(v) भूतपूर्व सैनिकों के लिए अधिकतम पांच वर्ष जिसमें वे कमीशन प्राप्त अधिकारी तथा आपातकालीन कमीशन - प्राप्‍त अधिकारी/अल्‍पावधि सेवा कमीशन प्राप्‍त अधिकारी शामिल हैं जो 01 जुलाई 2018 को न्यूनतम पांच वर्ष की सेवा के बाद निम्नानुसार सेवा मुक्त किए गए हों:
a. कार्यकाल पूरा होने पर (इनमें वे भी शामिल हैं जिनका कार्यकाल 01 जुलाई 2018 से एक वर्ष में पूरा होने वाला है) किंतु इनमें वे भूतपूर्व सैनिक शामिल नहीं है जिन्‍हें कदाचार या अकुशलता के कारण सेवामुक्‍त किया गया है; अथवा
b. जो सैन्‍य सेवा से संबंधित अपंगता; अथवा
c. अशक्‍तता के कारण से सेवामुक्‍त कर दिए गए हों
(vi) आपातकालीन कमीशन - प्राप्‍त अधिकारियों/अल्‍पावधि सेवा कमीशन प्राप्‍त अधिकारियों के उन मामलों में अधिकतम पांच वर्ष जिन्होंने 01 जुलाई 2018 को पांच वर्ष की मिलीटरी सेवा में प्रारंभिक अवधि पूरी कर ली है लेकिन जिनका कार्यकाल पांच वर्ष से आगे की अवधि के लिए बढ़ाया गया है तथा जिनके मामले में रक्षा मंत्रालय इस आशय का प्रमाणपत्र जारी करता है कि वे सिविल रोजगार के लिए आवेदन कर सकते हैं तथा चयन होने पर नियुक्ति का प्रस्‍ताव प्राप्त होने की तारीख से तीन महीने के नोटिस पर उन्‍हें कार्यमुक्‍त कर दिया जाएगा।
(vii) बैंचमार्क दिव्यांगताओं वाले व्यक्तियों के लिए अधिकतम 10 वर्ष। संबंधित पद के अंतर्गत रिक्तियों के आरक्षण के अधीन अजा/अजजा वर्ग के बैंचमार्क दिव्यांग व्यक्तियों के लिए अधिकतम 15 वर्ष तथा अन्य पिछड़े वर्ग के बैंचमार्क दिव्यांग व्यक्तियों के लिए अधिकतम 13 वर्ष। इसके अतिरिक्त बैंचमार्क दिव्यांगताओं वाले व्यक्तियों के लिए ऊपरी आयुसीमा में छूट इस बात के अधीन होगी कि पदों को ऐसी दिव्यांगताओं के लिए उपयुक्त चिन्हित किया गया हो।
(viii) सरकारी क्षेत्र के किसी वाणिज्यिक बैंक/वित्‍तीय संस्‍थान तथा भारतीय रिज़र्व बैंक में अधिकारी के पद का अनुभव रखने वाले उम्‍मीदवारों को ऊपरी आयु सीमा में अनुभव के वर्षों जितनी छूट दी जाएगी परंतु यह छूट अधिकतम तीन वर्ष की होगी । ऐसे उम्‍मीदवारों के लिए ऊपरी आयु सीमा अनुभव सहित 33 वर्ष से अधिक नहीं होनी चाहिए । अनुभव के लिए परिवीक्षा अवधि को नहीं गिना जाएगा ।
(ix) पात्र स्टाफ उम्मीदवारों के लिए आयु सीमा में छूट दिनांक 20 दिसंबर 2013 के भारिबैं परिपत्र केंका मासंप्रवि सं. जी-75/5599/05.01.01/2013-14 के अनुसार होगी ।
(x) ग्रेड बी (डीआर)-आनीअवि/सांसूप्रवि के पद पर भर्ती के लिए स्नातकोत्तर डिग्री सहित भारत/विदेश के किसी मान्यता प्राप्त विश्वविद्यालय/संस्थान में अनुसंधान/अध्यापन का अनुभव रखने वाले उम्मीदवार ऊपरी आयु सीमा में उक्त अनुभव के वर्षों की सीमा तक छूट के लिए पात्र होंगे। यह छूट अधिकतम 3 वर्ष की होगी। अनुभव के लिए परिवीक्षा अवधि को नहीं गिना जाएगा।
टिप्पणी I: अनुसूचित जाति, अनुसूचित जनजाति तथा अन्य पिछड़ा वर्ग से संबंधित वे उम्मीदवार जो उक्त पैरा 3 II (ख) के अन्य किन्हीं खंडों अर्थात जो भूतपूर्व सैनिकों, जम्मू एवं कश्मीर राज्य के अधिवासी, बैंचमार्क दिव्यांग आदि वर्ग के अंतर्गत आते हैं, वे दोनों वर्गों के अंतर्गत आयु सीमा में संचयी छूट के लिए पात्र होंगे।
टिप्पणी III: आपातकालीन कमीशन - प्राप्‍त अधिकारियों/अल्‍पावधि सेवा कमीशन प्राप्‍त अधिकारियों सहित वे भूतपूर्व सैनिक तथा कमीशन अधिकारी जो स्वयं के अनुरोध पर सेवामुक्त हुए हैं उन्हें उपर्युक्त पैरा 3 II (ख) (v) तथा (vi) के अंतर्गत आयु में छूट नहीं दी जाएगी।
टिप्पणी IV: उक्त पैरा 3 II (ख) (vii) के अंतर्गत आयु में छूट का प्रावधान होने के बावजूद बैंचमार्क दिव्यांगता वाले उम्मीदवार की नियुक्ति हेतु पात्रता पर तभी विचार किया जा सकता है जब वह (बैंक द्वारा निर्धारित शारीरिक परीक्षण के बाद) बैंक द्वारा शारीरिक रूप से अक्षम उम्मीदवारों को आवंटित संबंधित सेवाओं/पदों के लिए निर्धारित शारीरिक एवं चिकित्सा मानकों की अपेक्षाओं को पूरा करता हो।
III. न्यूनतम शैक्षिक अर्हताएं: पदों के लिए निम्नलिखित न्यूनतम शैक्षिक अर्हताएं निर्धारित की गई हैं:
पद न्यूनतम शैक्षिक अर्हताएं (01.07.2018 को):
1. अधिकारी ग्रेड ‘बी’(डीआर) –(सामान्य)
• स्नातक डिग्री, 12वीं कक्षा (अथवा डिप्लोमा अथवा समकक्ष) और 10वीं कक्षा में न्यूनतम 60% अंक (अजा/अजजा /बैंचमार्क दिव्यांग वर्ग के मामले में 50%)अथवा समकक्ष ग्रेड।
• स्नातक डिग्री में न्यूनतम अर्हता प्रतिशत अथवा समकक्ष ग्रेड समग्र रूप से सभी सत्रों/वर्षों का होगा।
2. अधिकारी ग्रेड ‘बी’(डीआर) – आनीअवि
a. भारत अथवा विदेश के किसी मान्‍यताप्राप्‍त विश्‍वविद्यालय/संस्‍थान से सभी सत्रों/वर्षों में समग्र रूप से न्यूनतम 55% अंक अथवा समकक्ष ग्रेड सहित अर्थशास्‍त्र/अर्थमिति/मात्रात्मक अर्थशास्त्र/गणितीय अर्थशास्त्र/ एकीकृत अर्थशास्त्र पाठ्यक्रम / वित्त में स्नातकोत्तर डिग्री।
टिप्पणी: स्नातकोत्तर डिग्री परीक्षा अथवा समकक्ष मान्य अर्हता में सभी सत्रों/वर्षों में समग्र रूप से न्यूनतम 50 %अंक अथवा समकक्ष ग्रेड वाले अजा/अजजा /बैंचमार्क दिव्यांग वर्ग के उम्‍मीदवार आवेदन करने के लिए पात्र हैं ।
वांछनीय : अर्थशास्त्र में डॉक्टरेट डिग्री अथवा अनुसंधान या अध्‍यापन का अनुभव और मानक पत्र पत्रिकाओं में प्रकाशन एक अतिरिक्‍त योग्‍यता समझी जाएगी। भारत अथवा विदेश के किसी मान्‍यताप्राप्‍त विश्‍वविद्यालय/संस्‍थान से विनिर्दिष्‍ट विषयों में एम.फिल तथा पी.एच.डी अर्हता वाले उम्‍मीदवार ऊपरी आयु सीमा में क्रमश: 2 और 4 वर्ष की छूट के लिए पात्र होंगे ।
(i) स्नातकोत्तर डिग्री सहित भारत/विदेश के किसी मान्‍यता प्राप्‍त विश्‍वविद्यालय/संस्‍थान में अनुसंधान/अध्‍यापन का अनुभव रखने वाले उम्मीदवार ऊपरी आयु सीमा में उक्‍त अनुभव के वर्षों की सीमा तक छूट के लिए पात्र होंगे । यह छूट अधिकतम तीन वर्ष की होगी । अनुभव के लिए परिवीक्षा अवधि को नहीं गिना जाएगा ।
(ii) ऊपरी आयु सीमा में उक्त छूट उक्त पैरा 3 II (ख) में उल्लिखित विभिन्न वर्गों के लिए उपलब्ध आयु सीमा में छूट के साथ संचयी रूप से उपलब्ध नहीं होगी।
3. अधिकारी ग्रेड ‘बी’(डीआर) – सांसूप्रवि
a. सभी सत्रों/वर्षों में समग्र रूप से न्यूनतम 55% अंक अथवा समकक्ष ग्रेड सहित सांख्यिकी/गणितीय सांख्यिकी/गणितीय अर्थशास्त्र/ अर्थमिति/सांख्यिकी एवं सूचना विज्ञान में आईआईटी-खड़गपुर/अनुप्रयुक्त सांख्यिकी एवं सूचना विज्ञान में आईआईटी-बाम्बे से स्नात्कोत्तर डिग्री अथवा
b. सभी सत्रों/वर्षों में समग्र रूप से न्यूनतम 55% अंकों, या समकक्ष ग्रेड के साथ गणित में स्नात्कोत्तर डिग्री और किसी प्रतिष्ठित संस्थान से सांख्यिकी या संबंधित विषयों में एक वर्षीय स्नातकोत्तर डिप्लोमा अथवा
c. सभी सत्रों/वर्षों में समग्र रूप से न्यूनतम 55% अंकों के साथ इंडियन स्टैटिस्टिकल इन्स्टीटयूट से एम.स्टैट. की डिग्री।
d. सभी सत्रों/वर्षों में समग्र रूप से न्यूनतम 55% अंकों के साथ आईएसआई कोलकाता, आईआईटी खड़गपुर तथा आईआईएम कलकत्ता द्वारा संयुक्त रूप से प्रदान किया जाने वाला बिजनेस एनालिटिक्स में स्नातकोत्तर डिप्लोमा (पीजीडीबीए)।
टिप्‍पणी: अजा/अजजा तथा बैंचमार्क दिव्यांग उम्‍मीदवारों के लिए उक्त मद सं. (क) (ख) (ग) तथा (घ) में उल्लिखित स्नातकोत्तर डिग्री में न्‍यूनतम अपेक्षित अंक सभी सत्रों/वर्षों में समग्र रूप से 50% अथवा समकक्ष ग्रेड है ।
वांछनीय: (i) उपर्युक्त से संबंधित विषयों में डाक्टरेट की उपाधि रखने वाले उम्मीदवारों को प्राथमिकता दी जाएगी । (ii) अनुसंधान या अध्यापन का अनुभव और मानक पत्र-पत्रिकाओं में प्रकाशन एक अतिरिक्त योग्यता समझी जाएगी ।
टिप्प्णी:
(i) भारत अथवा विदेश के किसी मान्‍यताप्राप्‍त विश्‍वविद्यालय/संस्‍थान से विनिर्दिष्‍ट विषयों में एम.फिल तथा पी.एच.डी अर्हता वाले उम्‍मीदवार ऊपरी आयु सीमा में क्रमश: 2 और 4 वर्ष की छूट के लिए पात्र होंगे ।
(ii) भारत/विदेश के किसी मान्‍यता प्राप्‍त विश्‍वविद्यालय/संस्‍थान में अनुसंधान/अध्‍यापन का अनुभव रखने वाले उम्मीदवार ऊपरी आयु सीमा में उक्‍त अनुभव के वर्षों की सीमा तक छूट के लिए पात्र होंगे । यह छूट अधिकतम तीन वर्ष की होगी । अनुभव के लिए परिवीक्षा अवधि को नहीं गिना जाएगा ।
(iii) ऊपरी आयु सीमा में उक्त छूट उक्त पैरा 3 II (ख) में उल्लिखित विभिन्न वर्गों के लिए उपलब्ध आयु सीमा में छूट के साथ संचयी रूप से उपलब्ध नहीं होगी।
टिप्पणी 4: जहां समग्र ग्रेड प्वाइंट (सीजीपीए/ओजीपीए/सीपीआई, आदि) 10 के अलावा अन्य किसी संख्या में से दिए गए हों तो इनका 10 में से सामान्यीकरण किया जाएगा तथा उसकी गणना उक्त टिप्पणी (2) के अनुसार की जाएगी ।
टिप्पणी 5: अजा/अजजा/बैंचमार्क दिव्यांग उम्मीदवारों के लिए न्यूनतम शैक्षिक अर्हताओं में उक्त छूट संबंधित पद तथा वर्ग के अंतर्गत रिक्तियों के आरक्षण तथा पदों को उपर्युक्तानुसार बैंचमार्क दिव्यांगताओं वाले व्यक्तियों के लिए उपयुक्त चिन्हित किए जाने के अधीन होगी।
IV. प्रयासों की संख्‍या: अनारक्षित अर्थात सामान्‍य श्रेणी के जो उम्‍मीदवार इस पद के लिए चरण-I परीक्षा में पहले छह बार बैठ चुके हैं वे इसके लिए आवेदन करने के लिए पात्र नहीं हैं । अजा/अजजा/अपिव/बैंचमार्क दिव्यांग वर्ग के उम्‍मीदवारों के लिए ऐसा कोई प्रतिबंध नहीं है, यदि पद उनके लिए आरक्षित हैं ।
4. चयन योजना: उपर्युक्त पदों के लिए चयन चरण-I तथा चरण-II में ऑनलाइन परीक्षाओं तथा साक्षात्कार के माध्यम से होगा। विस्तृत चयन योजना परिशिष्ट-II (ग्रेड बी (डीआर)-सामान्य/ परिशिष्ट-III (ग्रेड बी (डीआर) आनीअवि) तथा ग्रेड बी (डीआर)-सांसूप्रवि) में दी गई है जो बैंक की वेबसाइट www.rbi.org.in पर उपलब्ध है। निम्नलिखित केंद्रों पर परीक्षाएं आयोजित की जाएंगी:
(i) ग्रेड बी (डीआर)-सामान्य चरण-I/ प्रश्नपत्र I (आनीअवि/सांसूप्रवि) ऑनलाइन परीक्षा के लिए केंद्र
राज्य/केंद्रशासित प्रदेश केंद्र
आंध्र प्रदेश गूंटूर, काकीनाड़ा, तिरुपति, चिराला, कुरनूल, नैल्लोर, विजयवाड़ा, राजामुंदरी, विजयानगरम विशाखापट्टनम
अरुणाचल प्रदेश नाहरलागन सिटी
आसाम डिब्रूगढ़, गुवाहाटी, जोरहाट, सिलचर, तेजपुर
बिहार आरा, भागलपुर, दरभंगा, मुज़फ्फरपुर, पटना
चंडीगढ़ चंडीगढ़, मोहाली
छत्तीसगढ़ रायपुर, भिलाई, बिलासपुर (छ)
दमन और दीव राजकोट
गोवा पणजी
गुजरात अहमदाबाद, आनंद, मेहसाणा, गांधीनगर, राजकोट, सूरत, वडोदरा
हरियाणा अंबाला, हिसार, कुरुक्षेत्र, करनाल
हिमाचल प्रदेश हमीरपुर, सोलन, शिमला
जम्मू और काश्मीर जम्मू
कर्नाटक बेंगलुरु, गुलबर्ग, हुबली, मैंगलोर, मैसूर, शिमोगा, उडिपि
केरल कन्नूर, कोच्ची, अलप्पुझा, कोट्टायम, कोषिक्कोड, मलाप्पुरम, त्रिचूर, पल्लकड़, तिरुवंनतपुरम, कोल्लम
लक्षद्वीप कावारत्ती
मध्य प्रदेश भोपाल, ग्वालियर, इंदौर, जबलपुर, सागर, उज्जैन
महाराष्ट्र अमरावती, औरंगाबाद, जलगांव, कोल्हापुर, मुंबई/ नवी मुंबई/ ठाणे, नागपुर, नासिक, पुणे
नागलैंड कोहिमा
नई दिल्ली दिल्ली-राष्ट्रीय राजधानी क्षेत्र, दिल्ली, गाजियाबाद, नोएडा तथा ग्रेटर नोएडा, फरीदाबाद, मेरठ, गुरुग्राम
उड़ीसा बालासौर, बेरहमपुर (गंजम), भुवनेश्वर, कटक, राउरकेला संभलपुर
पुद्दुचेरी पुद्दुचेरी
पंजाब अमृतसर, भटिंडा, जालंधर, लुधियाना, मोहाली, पटियाला
राजस्थान अजमेर, बीकानेर, जयपुर, जोधपुर, कोटा, उदयपुर
सिक्किम गंगटोक - बरदंग सिटी
तमिलनाडू चेन्नै, कोयम्बत्तूर, ईरोड, मदुरै, विरुधनगर, डिंडिगुल, सालेम, नामक्कल, तिरुचिरापल्ली, तिरुनेलवेली
तेलंगाना हैदराबाद-रंगारेड्डी, करीमनगर, वारंगल
उत्तर प्रदेश आगरा, इलाहाबाद, अलीगढ़, बरेली, गोरखपुर, झांसी, कानपुर, लखनऊ, मेरठ, मुरादाबाद, मुज्जफरनगर, वाराणसी
उत्तराखंड देहरादून, हलद्वानी, रूड़की सिटी
पश्चिम बंगाल आसनसोल, बरहामपुर (प.ब.), कोलकाता, ग्रेटर कोलकाता, हुगली, कल्याणी, सिलीगुड़ी
(ii) ग्रेड बी (डीआर)-सामान्य - चरण-II /प्रश्नपत्र II तथा III (आनीअवि तथा सांसूप्रवि) परीक्षा के लिए केंद्र
अहमदाबाद- गांधी नगर जम्‍मू
बेंगलूरु कानपुर
भोपाल कोच्ची
कोलकाता मुंबई – नवी मुंबई
चंडीगढ़ - मोहाली नागपुर
चेन्‍नै नई दिल्‍ली- राष्ट्रीय राजधानी क्षेत्र
गुवाहाटी पटना
हैदराबाद पुणे
जयपुर तिरूवनंतपुरम
(iii) परीक्षा के केन्‍द्र और तिथियों को बोर्ड के विवेकानुसार परिवर्तित किया जा सकता है। केंद्रों का आबंटन “पहले आवेदन-पहले आबंटन” के आधार पर किया जाएगा और किसी केंद्र विशेष की क्षमता पूरी होने के उपरांत उस केंद्र पर आबंटन रोक दिया जाएगा। जिन उम्मीदवारों को अपनी पसंद का केंद्र प्राप्त नहीं होता उन्हें शेष केंद्रों मे से कोई केंद्र चुनना होगा। अत: आवेदकों को सलाह दी जाती है कि वे शीघ्र आवेदन करें ताकि उन्हें अपनी पसंद का केंद्र प्राप्त हो सके।
(iv) उम्मीदवार चरण-I के लिए केवल एक तथा चरण-II के लिए केवल एक केंद्र का चयन अलग से कर सकते हैं तथा चयनित केंद्र का उल्लेख ऑनलाइन आवेदन में अवश्य किया जाए। चरण-I तथा चरण-II परीक्षाओं के लिए उम्मीदवार अलग-अलग केंद्र का चयन कर सकते हैं तथा इसका उल्लेख ऑनलाइन आवेदन में अवश्य किया जाए ।
(v) उम्मीदवार परीक्षा के लिए परीक्षा केंद्र पर अपने जोखिम तथा व्यय पर उपस्थित होंगे। बोर्ड उम्मीदवारों के भोजन/ठहरने की व्यवस्था नहीं करता है। परीक्षा के दौरान बोर्ड किसी भी प्रकार की चोट अथवा नुकसान आदि के लिए उत्तरदायी नहीं होगा ।
(vi) साक्षात्कार: साक्षात्कार उक्त पैरा 4 (ii) में दिए केंद्रों में से कुछ केंद्रों पर होंगे। इसका ब्यौरा साक्षात्कार बुलावा पत्र में दिया जाएगा।
5. अजा/अजजा/अपिव/बैंचमार्क दिव्यांग उम्‍मीदवारों के लिए परीक्षा-पूर्व प्रशिक्षण (अधिकारी ग्रेड बी (डीआर)-समान्य केवल) : बैंक परीक्षा के चरण-I और II के लिए नि:शुल्‍क संयुक्त परीक्षा-पूर्व प्रशिक्षण की व्‍यवस्‍था उन केंद्रों पर करता है जहां उसके कार्यालय हैं। इस सुविधा का लाभ उठाने के इच्छुक उम्मीदवारों के लिए विस्तृत अनुदेश परिशिष्ट-IV में दिए गए हैं जो बैंक की वेबसाइट www.rbi.org.in पर उपलब्ध है।
क्रम सं . वर्ग प्रभार राशि *
2. सामान्य/अपिव सूचना प्रभार सहित आवेदन शुल्क 850/-रुपये
* बैंक/लेनदेन प्रभार का वहन उम्मीदवार द्वारा किया जाएगा
(a) उम्मीदवारों के लिए अपेक्षित है कि वे वेबसाइट www.rbi.org.in. का प्रयोग करके ऑनलाइन आवेदन करें। आवेदन का कोई अन्य माध्यम/तरीका स्वीकार नहीं किया जाएगा। ऑनलाइन आवेदन पत्र भरने के लिए विस्तृत अनुदेश परिशिष्ट-I में दिए गए हैं जो उपर्युक्त वेबसाइट पर उपलब्ध है। आवेदकों को केवल एक आवेदन पत्र प्रस्तुत करने का परामर्श दिया जाता है । तथापि किसी अपरिहार्य परिस्थितिवश यदि वह एक से अधिक आवेदन पत्र प्रस्तुत करता है तो वह यह सुनिश्चित कर लें कि उच्च आरआईडी (रजिस्ट्रेशन आईडी) वाला आवेदन पत्र हर तरह अर्थात आवेदक का विवरण, परीक्षा केंद्र, फोटो, हस्ताक्षर, बाएं हाथ के अंगूठे का निशान, हस्तलिखित घोषणा तथा शुल्क आदि से पूर्ण है। एक से अधिक आवेदन पत्र भेजने वाले उम्मीदवार यह नोट कर लें कि केवल सभी रूप से पूर्ण अंतिम उच्च आरआईडी (रजिस्ट्रेशन आईडी) वाले आवेदन पत्र ही बोर्ड द्वारा स्वीकार किए जाएंगे और एक आरआईडी के लिए अदा किए गए शुल्क का समायोजन किसी अन्य आरआईडी के लिए नहीं किया जाएगा।
टिप्पणी 2: दृष्टिबाधित और चलने में असमर्थ जिसमें प्रमस्तिष्कीय पक्षाघात (सेरेब्रल पालसी), ठीक हुआ कुष्ठ रोग, बौनापन, एसिड अटैक के पीड़ित तथा मांसपेशीय दुर्विकास (मस्कुलर डिस्ट्रॉफी) शामिल हैं तथा विभिन्न दिव्यांगताओं वाले उम्मीदवार (जैसा कि बैंचमार्क दिव्यांग व्यक्तियों के लिए टिप्पणी (1) में दिया गया है) जिनकी कार्य निष्पादन क्षमता (लेखन क्षमता) धीमी हो जाती है (न्यूनतम 40% तक अक्षमता) के संबंध में जानकारी हेतु उपयुक्त प्रावधान आरंभिक ऑनलाइन आवेदन पत्र के समय ही किए गए हैं।
टिप्पणी 3: दृष्टिबाधित और चलने में असमर्थ जिसमें प्रमस्तिष्कीय पक्षाघात (सेरेब्रल पालसी), ठीक हुआ कुष्ठ रोग, बौनापन, एसिड अटैक के पीड़ित तथा मांसपेशीय दुर्विकास (मस्कुलर डिस्ट्रॉफी) शामिल हैं तथा विभिन्न दिव्यांगताओं वाले उम्मीदवार (जैसा कि बैंचमार्क दिव्यांग व्यक्तियों के लिए टिप्पणी (1) में दिया गया है) जिनकी कार्य निष्पादन क्षमता (लेखन क्षमता) धीमी हो जाती है (न्यूनतम 40% तक अक्षमता) चाहे वे स्क्राइब (लेखन सहायक) की सुविधा का प्रयोग करें अथवा नहीं, द्वारा क्षतिपूरक समय लेने के संबंध में जानकारी हेतु उपयुक्त प्रावधान आरंभिक ऑनलाइन आवेदन पत्र के समय ही किए गए हैं।
टिप्प्णी 4: उम्मीदवारों को अपने आवेदन पत्र के साथ आयु, शैक्षिक योग्यता, अनुसूचित जाति/अनुसूचित जनजाति/अन्य पिछड़ा वर्ग तथा दिव्यांगता आदि का कोई प्रमाणपत्र प्रस्तुत नहीं करना होगा। इनकी जांच केवल साक्षात्कार के समय की जाएगी। अन्य पिछड़ा वर्ग से संबंधित उम्मीदवारों के पास 01 जुलाई 2017 को अथवा इसके बाद जारी किया गया अपिव प्रमाणपत्र होना चाहिए। पदों के लिए आवेदन करने वाले उम्मीदवार यह सुनिश्चित कर लें कि परीक्षा में प्रवेश दिए जाने के लिए पात्रता शर्तें पूरी करते हैं। परीक्षा के सभी चरणों, जिनके लिए बोर्ड ने उन्हें प्रवेश दिया है अर्थात चरण-I, चरण-II अथवा साक्षात्कार परीक्षण में उनका प्रवेश पूर्णत: अनंतिम होगा तथा उनके लिए निर्धारित पात्रता की शर्तों को पूरा करने पर आधारित होगा। यदि परीक्षाओं तथा साक्षात्कार के पहले या बाद में सत्यापन करने पर यह पता चलता है कि वे पात्रता की किन्हीं शर्तों को पूरा नहीं करते हैं तो बोर्ड द्वारा परीक्षा के लिए उनकी उम्मीदवारी रद्द कर दी जाएगी। यदि उनके द्वारा किए गए दावे सही नहीं पाए जाते हैं तो बोर्ड द्वारा उन पर अनुशासनिक कार्रवाई की जा सकती है। जो उम्मीदवार बोर्ड द्वारा निम्न के लिए दोषी घोषित किया जाए:
a. गैर कानूनी रूप से परितोषण की पेशकश करना, या
b. दबाव डालना, या
c. परीक्षा आयोजित करने से संबंधित किसी भी व्यक्ति को ब्लैकमेल करना, अथवा उसे ब्लैकमेल करने की धमकी देना, अथवा
a. गलत तरीके से प्रश्नपत्र की प्राप्ति करना,
b. परीक्षा से संबंधित गोपनीय कार्य से जुड़े व्यक्ति के बारे में पूरी जानकारी प्राप्त करना
c. परीक्षकों को प्रभावित करना, या
1. बोर्ड द्वारा उस परीक्षा के लिए अयोग्य ठहराया जा सकता है जिसमें वह बैठ रहा है, और/अथवा
8. आवेदनों की प्राप्ति की अंतिम तारीख: ऑनलाइन आवेदन 23 जुलाई 2018 12.00 बजे मध्य रात्रि तक भरे जा सकते हैं।
(c) परीक्षाओं के समय प्रस्तुत किए जाने के लिए पहचान का प्रमाण: चरण-I तथा चरण-II परीक्षा के लिए उपस्थित होने के लिए उम्मीदवारों के लिए अपेक्षित है कि वे प्रवेश पत्र के साथ-साथ वर्तमान में वैध फोटो पहचान पत्र मूल रूप में तथा इसी पहचान प्रमाण की एक फोटोप्रति प्रस्तुत करें। स्वीकार्य फोटो पहचान प्रमाण हैं - पैन कार्ड/ पासपोर्ट/ ड्राइविंग लाइसेंस/मतदाता पहचान पत्र/ फोटो सहित बैंक पासबुक/ राजपत्रित अधिकारी द्वारा कार्यालयी पत्रशीर्ष पर जारी फोटो पहचान प्रमाण/ लोक प्रतिनिधि द्वारा कार्यालयी पत्रशीर्ष पर जारी फोटो पहचान प्रमाण/मान्यता प्राप्त महाविद्यालय/विश्वविद्यालय द्वारा हाल ही में जारी वैध फोटो पहचान पत्र/ ई-आधार कार्ड/ फोटो सहित आधार कार्ड/ कर्मचारी पहचान कार्ड/फोटो सहित बार काउन्सल पहचान कार्ड। उम्मीदवार की पहचान का सत्यापन प्रवेश पत्र में दिए गए ब्यौरों/परीक्षा बुलावा पत्र, उपस्थिति सूची तथा प्रस्तुत किए गए अपेक्षित दस्तावेजों के संबंध में किया जाएगा । यदि उम्मीदवार की पहचान पर संदेह हो तो उम्मीदवार को परीक्षा में उपस्थित होने की अनुमति नहीं दी जा सकती है ।
टिप्पणी: परीक्षा की प्रत्येक पाली में उपस्थित होने के समय उम्मीदवारों को फोटो पहचान प्रमाण मूल रूप में प्रस्तुत करना होगा तथा प्रवेश पत्र/परीक्षा बुलावा पत्र के साथ इसकी फोटो प्रति जमा करनी होगी। इसके बिना उन्हें परीक्षा में बैठने की अनुमति नहीं दी जाएगी। चरण-II परीक्षा के लिए उम्मीदवारों को फोटो पहचान प्रमाण की दो/तीन फोटोप्रतियां लानी होंगी क्योंकि इसमें दो/तीन पालियां होंगी। तथापि चरण-I में फोटो पहचान पत्र की केवल एक प्रति पर्याप्त होगी। उम्मीदवार नोट करें कि बुलावा पत्र पर दिया गया नाम (पंजीकरण की प्रक्रिया के दौरान दिया गया) फोटो पहचान प्रमाण, प्रमाणपत्र, अंक पत्रकों पर दिए गए नाम से पूरी तरह मिलना चाहिए । महिला उम्मीदवार जिन्होंने विवाह के उपरांत अपना पहला/अंतिम/मध्य नाम बदला हो इस पर विशेष ध्यान दें । ऐसे उम्मीदवार जिन्होंने अपने नाम बदले हैं को तभी अनुमति दी जाएगी यदि वे फोटो प्रति के साथ गजट अधिसूचना/ विवाह प्रमाणपत्र/हलफनामा की मूल प्रति प्रस्तुत करें। यदि प्रवेश पत्र/परीक्षा बुलावा पत्र तथा फोटो पहचान प्रमाण में दिए गए नाम/फोटो बेमेल हैं तो उम्मीदवार को परीक्षा में उपस्थित होने की अनुमति नहीं दी जाएगी ।
(k) बोर्ड द्वारा उम्‍मीदवारों को अंक-सूची नहीं दी जाती है । चरण-I (ऑनलाइन परीक्षा) में प्राप्त किए गए अंक चरण-II के लिए उम्मीदवार चुने जाने के बाद बैंक की वेबसाइट पर इंटरएक्टिव मोड पर उपलब्‍ध होंगे । तथापि चरण-II परीक्षा और साक्षात्‍कार के अंक केवल अंतिम परिणाम की घोषणा के बाद बैंक की वेबसाइट पर इंटरएक्टिव मोड पर उपलब्ध होंगे।
(m) पात्रता, परीक्षा के संचालन, साक्षात्कार, मूल्यांकन, रिक्तियों की संख्या को ध्यान में रखते हुए दोनों परीक्षाओं तथा साक्षात्कार में न्यूनतम अर्हता मानक निर्धारित करने और परिणामों की सूचना देने से संबंधित सभी मामलों में बोर्ड का निर्णय अंतिम तथा उम्मीदवारों के लिए बाध्यकारी होगा तथा इस संबंध में कोई पत्राचार नहीं किया जाएगा ।
(r) इस विज्ञप्ति से उत्पन्न किसी भी विवाद की स्थिति में विज्ञप्ति का अंग्रेजी संस्करण ही मान्य होगा।